Observatørstatus i FNs hovedforsamling

Observatørstatus i FNs hovedforsamling er en ordning der stater og andre enheter som ikke er medlem av De forente nasjoner inviteres av FNs hovedforsamling til å delta i hovedforsamlingens arbeid, men uten den stemmerett bare fullverdige medlemsstater har. Observatørstatus kan gis stater som ikke er medlem av FN, andre enheter, mellomstatlige organisasjoner og internasjonale ikke-statlige organisasjoner.

Bakgrunn
FN-pakten åpner for medlemskap bare for stater.«FN-pakten» , FN-sambandet. «Artikkel 4. - 1. Medlemskap i De forente nasjoner står åpent for alle andre fredselskende stater som påtar seg de forpliktelser som denne Pakt inneholder, og som i organisasjonens øyne er villige til og i stand til å oppfylle disse forpliktelser.» Per september 2021 hadde FN 193 medlemsstater.«Member States», De forente nasjoner. Siden 1946 har det utviklet seg en praksis der stater som ikke har fullverdig medlemskap, samt visse mellomstatlige og ikke-statlige organisasjoner, gis permanent observatørstatus i Hovedforsamlingen. Observatørordningen er ikke hjemlet i FN-pakten.«About Permenant Observers», De forente nasjoner.

Etter FN-paktens artikkel 71 kan internasjonale ikke-statlige organisasjoner også gis konsultativ status ved FNs økonomiske og sosiale råd. Dette er ikke det samme som observatørstatus i FNs hovedforsamling.

FN skiller mellom  observatørstater uten medlemskap,  mellomstatlige observatørorganisasjoner med permanent kontor ved FNs hovedkontor,  mellomstatlige observatørorganisasjoner uten permanent kontor ved FNs hovedkontor og andre enheter med observatørstatus og permanent kontor ved FNs hovedkontor.

Oversiktene nedenfor er basert på FNs oversikter over observatørstater«Non-member States and Entities», De forente nasjoner. og permanente observatører, samt fortegnelse over permanente delegasjoner ved FNs hovedkontor.Permanent Missions to the United Nations, Protocol and Liaison Service, New York, 2012.

Observatørstater uten medlemskap
Per september 2021 var det to observatørstater uten medlemskap:
Den hellige stol (ofte feilaktig betegnet Vatikanstaten, status innvilget 1964)
Palestina (status innvilget 2012)

Ordningen med  observatørstatus uten medlemskap ble til de første årene av FNs eksistens. Sveits ble invitert til å være observatørstat uten medlemskap i 1946. Etter å ha søkt om fullverdig medlemskap, ble Sveits medlem av FN i 2002. Andre land som har vært observatørstater uten medlemskap er Finland (medlem 1955), Italia (medlem 1955), Japan (medlem 1956) og Østerrike (medlem 1955). Palestina hadde observatørstatus som «annen enhet» til 2012, da statusen ble hevet til observatørstat uten medlemskap.

Mellomstatlige organisasjoner som observatører
I tillegg til stater, kan også internasjonale organisasjoner inviteres til å delta i Hovedforsamlingens arbeid som observatører, uten stemmerett. FN skiller mellom internasjonale mellomstatlige organisasjoner og internasjonale ikke-statlige organisasjoner (kalt «andre enheter»), samt mellom organisasjoner som er invitert til å etablere et permanent kontor tilknyttet FNs hovedkontor og organisasjoner som ikke er det.«Intergovernmental Organizations», De forente nasjoner.

Mellomstatlige observatørorganisasjoner med permanent kontor ved FNs hovedkontor

Asian–African Legal Consultative Organization
Det karibiske fellesskap (CARICOM)
Den afrikanske union
Den arabiske liga
Den europeiske union
Den internasjonale havbunnsmyndigheten
Den internasjonale havrettsdomstolen
Den internasjonale straffedomstolen
Det internasjonale byrået for fornybar energi
Det sentralamerikanske integrasjonssystemet
Golfrådet
International Development Law Organization
International Institute for Democracy and Electoral Assistance
Den internasjonale organisasjonen for migrasjon
Interpol
OIF
Organisasjonen for islamsk samarbeid
Partners in Population and Development
Sekretariatet for Samveldet av nasjoner
University for Peace
Verdens naturvernunion

Mellomstatlige observatørorganisasjoner uten permanent kontor ved FNs hovedkontor

African, Caribbean and Pacific Group of States
Afrikabanken
Agency for the Prohibition of Nuclear Weapons in Latin America and the Caribbean
Association of Southeast Asian Nations 
Collective Security Treaty Organization 
Customs Cooperation Council 
De søramerikanske lands union
De sentralafrikanske staters økonomiske fellesskap 
De vestafrikanske staters økonomiske fellesskap 
Den asiatiske utviklingsbanken 
Det eurasiske økonomiske fellesskap 
Den faste voldgiftsdomstolen 
Den interamerikanske utviklingsbanken 
Den internasjonale hydrografiske organisasjon
Den islamske utviklingsbank
Den parlamentariske forsamling for middelhavsområdet 
Den sørasiatiske regionale samarbeidsorganisasjonen 
Det andiske fellesskap
Den ibero-amerikanske konferanse 
Det italiensk-amerikanske institutt 
Det latinamerikanske parlamentet 
Det latinamerikanske økonomiske system
Det sentraleuropeiske initiativet
Det østafrikanske fellesskap 
Economic Cooperation Organization 
Energicharterkonferansen 
Eurasian Development Bank 
Europarådet
Fellesfondet for råvarer 
Fellesskapet av stater i Sahel og Sahara 
Global Fund to Fight AIDS, Tuberculosis and Malaria 
GUAM Organization for Democracy and Economic Development 
Haag-konferansen for internasjonal privatrett 
International Centre for Migration Policy Development 
International Conference on the Great Lakes Region of Africa
International Fund for Saving the Aral Sea
International Humanitarian Fact-Finding Commission 
Intergovernmental Authority on Development
Kommisjonen for Det indiske hav
Konferansen om samkvem og tillitsskapende tiltak i Asia 
OPEC Fund for International Development 
Organisasjonen av amerikanske stater 
Organisasjonen for sikkerhet og samarbeid i Europa 
Organisasjonen for økonomisk samarbeid og utvikling 
Organisasjonen for østkaribiske stater 
Pacific Islands Forum
Regional Centre on Small Arms and Light Weapons in the Great Lakes Region, the Horn of Africa and Bordering States 
Organisasjonen for økonomisk samarbeid i svartehavsregionen 
Samarbeidsorganisasjonen for det sørlige Afrika
Sammenslutningen av karibiske stater 
Sammenslutningen for latinamerikansk integrasjon 
Samveldet av portugisiskspråklige land 
Samveldet av uavhengige stater 
Shanghaigruppen
South Centre

Andre observatørenheter med permanent kontor ved FNs hovedkontor
Den internasjonale Røde Kors-komiteen
Det internasjonale forbundet av Røde Kors- og Røde Halvmåneforeninger
Den internasjonale olympiske komité
Den interparlamentariske union
Den suverene Malteserordenen

Referanser

Eksterne lenker

 Permanent Missions to the United Nations, Protocol and Liaison Service, New York, 2012

Kategori:FN